Icoana Maicii Domnului de la Cernigov, Eletskaya 
(11 ianuarie şi 5 februarie) 


Această icoană a Maicii Domnului mai este numită și „icoana din brad”, deoarece 
a apărut în anul 1060 într-un brad de lângă catedrala cu hramul „icoana Maicii 
Domnului din Smolensk”, din oraşul Eleţ, provincia Orlov, Rusia. Icoana Maicii 
Domnului din Eleţ este prăznuită pe 11 ianuarie / 24 ianuarie. 


Mai există o altă icoană a Maicii Domnului ce se numește „Eleţ-Cernigov”, prăz- 
nuită pe 5 februarie. Icoana Maicii Domnului «Eleţkaia» din Cernigov s-a găsit 
într-un brad de unde şi-a căpătat şi denumirea. În urma acestei descoperiri a icoa- 
nei, în acelaşi an pe locul sfânt a fost construită biserica «Adormirea Maicii Dom- 


nului» de către cneazul Cernigovului, Iaroslav. Prăznuirea în cinstea icoanei Maicii 
Domnului “Eleţkaia” din Cernigov se săvârşeşte pe 18 februarie (5 stil vechi). 

Acatist la icoana Maicii Domnului de la Cernigov, Eletskaya 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 


Voit-ai Preacurată, a ne da nouă darul icoanei tale spre a căuta şi noi icoana desă- 
vârşirii şi în biserică ai apărut, voind a ne zidi şi pe noi pe temelia smereniei ca pe 
nişte biserici vii întru care Se odihneşte Tatăl, împreună cu Fiul şi cu Duhul Sfânt, 
iar noi, cu glasuri neîncetate de cântări, strigăm: Bucură-te, Maica luminii, călău- 
zitoarea creștinilor în pământul desăvârşirii! 


Icosul 1 

Îngerii cu frică şi cutremur zboară în jurul icoanei tale, Preacurată, a celei care ţii 
în braţele tale ca pe un Prunc pe Împăratul slavei, spre a ne aduce pe noi, cei în- 
vechiți în păcate, la nevinovăția pruncilor; deci şi noi, cei împresuraţi de tot felul 
de ispite, la tine alergăm şi îți cântăm unele ca acestea: 

Bucură-te, slava Bisericii dreptmăritoare; 

Bucură-te, oglinda prea curată a desăvârşirii; 

Bucură-te, hotarul neapropiat al sfinţeniei; 

Bucură-te, neîncetata uimire a Cetelor îngereşti; 

Bucură-te, veselia negrăită a celor mântuiţi; 

Bucură-te, solitoare grabnică a celor necăjiţi; 

Bucură-te, surpătoarea tuturor urzelilor celui rău; 

Bucură-te, carte a înţelepciunii duhovniceşti; 

Bucură-te, luminătoarea celor din întunericul neștiinţei; 


Bucură-te, cununa monahilor râvnitori; 

Bucură-te, apărătoare tare la judecata Fiului tău; 

Bucură-te, chezășuitoarea pocăinţei noastre; 

Bucură-te, Maica luminii, călăuzitoarea creștinilor în pământul desăvârşirii! 


Condacul 2 

Către tine îndreptăm gândurile noastre cele împovărate de păcate, la tine alergăm, 
Maică, în ceasul primejdiei, căci numai tu ca o ploaie a binecuvântării te înduri de 
robii tăi şi îi aşezi în cămara milei tale, ca să cânte ţie: Aliluia! 


Icosul 2 

Cununa cântărilor duhovniceşti către tine se îndreaptă, Preacurată, ceea ce ai năs- 
cut nouă pe floarea slavei, pe Hristos Dumnezeul nostru, pe care Cetele îngereşti Îl 
laudă neîncetat, iar noi, nădădjduind la a ta milostivire, strigăm: 

Bucură-te, cortul mântuirii noastre; 

Bucură-te, bogăţia slavei cerești; 

Bucură-te, lumina iubitorilor de rugăciune; 

Bucură-te, izbăvirea Evei din moartea cea cumplită; 

Bucură-te, bucuria negrăită a lui Adam; 

Bucură-te, împăcarea noastră cu Dumnezeu; 

Bucură-te, așteptarea celor necăjiţi; 

Bucură-te, ridicarea grabnică a celor căzuţi; 

Bucură-te, odihna celor împovăraţi de ispite; 

Bucură-te, mângâierea sufletelor neputincioase; 

Bucură-te, îmbrăţişarea celor aflați prin pocăință; 

Bucură-te, grădină plină de roadele sfinţeniei,; 

Bucură-te, Maica luminii, călăuzitoarea creștinilor în pământul desăvârșirii! 


Condacul 3 

Biserică a slavei Ziditorului pe tine te știm, Preacurată, ceea ce ai primit întru tine 
spre sălăşluire pe Împăratul cel neîncăput în ceruri, căruia și noi împreună cu Cete- 
le îngereşti Îi cântăm: Aliluia ! 


Icosul 3 

Cerul nu poate încăpea stelele minunilor tale, prea binecuvântată, Ceea ce pururea 
luminezi pământul cu strălucirile purtării tale de grijă, cărora ne fă părtaşi şi pe noi, 
cei care cântăm ţie așa: 

Bucură-te, soare al minunilor cerești; 

Bucură-te, lumina bucuriei drepţilor; 

Bucură-te, stea povăţuitoare către Răsărit; 


Bucură-te, rază purtătoare a slavei de sus; 

Bucură-te, luminătoarea celor smeriţi; 

Bucură-te, întunecarea duhurilor răutăţii,; 

Bucură-te, risipirea întunericului necredinţei; 

Bucură-te, ridicarea poverii celor căzuţi; 

Bucură-te, întărirea celor osteniți de nevoinţă; 

Bucură-te, aprinderea focului iubirii cereşti; 

Bucură-te, liman minunat al rugătorilor; 

Bucură-te, strălucire a slavei mai presus de minte; 

Bucură-te, Maica luminii, călăuzitoarea creștinilor în pământul desăvârșirii! 


Condacul 4 

Îngerii înconjoară cu dragoste sfânta ta icoană, iar noi cu gânduri smerite o împo- 
dobim şi cu lacrimi aducem înaintea ta rugile noastre neiscusite, cântând cu mulțu- 
mire: Aliluia! 


Icosul 4 

Cu rugăciunea tîmbrăţişezi tot pământul cel plin de lacrimile necazurilor, iar noi 
sub aripile rugăciunii cuprindem cinstită icoana ta şi aducem ţie laude smerite ca 
acestea: 

Bucură-te, îmbrăţişarea fiilor lui Dumnezeu; 

Bucură-te, casă a slavei Tatălui; 

Bucură-te, odihna netulburată a Cuvântului; 

Bucură-te, sălaş minunat al darurilor Duhului; 

Bucură-te, cărare către vârful smereniei; 

Bucură-te, glasul rugăciunii smerite; 

Bucură-te, aflarea celor pierduţi în păcat; 

Bucură-te, haina mântuirii credincioşilor; 

Bucură-te, ridicarea celor căzuţi în întristare; 

Bucură-te, chemarea celor necăjiţi de ispite; 

Bucură-te, liniștea celor din mijlocul lumii; 

Bucură-te, tăcerea rugătoare a pustnicilor; 

Bucură-te, Maica luminii, călăuzitoarea creștinilor în pământul desăvârşirii! 


Condacul 5 
Cu darul rugăciunii tale hrăneşte-ne pe noi, cei slăbănogiți de păcat, ca să ne lumi- 


năm Şi noi cu darul tău şi să ne alăturăm Ingerilor în cântarea de: Aliluia! 


Icosul 5 


Rai prea dorit te-ai arătat, Curată, dintru care cetele de Sfinţi au cules roadele bu- 
curiilor duhovniceşti, iar noi, dobândind ale tale îndurări, săltăm cu picior vesel al 
gândului, cântând așa: 

Bucură-te, Maică iubitoare de desăvârșire; 

Bucură-te, acoperământul cald al pustnicilor; 

Bucură-te, apărătoarea nebiruită a credincioşilor; 

Bucură-te, bogăţie a slavei cereşti; 

Bucură-te, liman al monahilor desăvârşiți; 

Bucură-te, surparea tulburărilor lumești; 

Bucură-te, icoană vie a înțelepciunii; 

Bucură-te, izvor nesecat de daruri cereşti; 

Bucură-te, curgere neîncetată a înțelepciunii; 

Bucură-te, mana cea cerească a moștenitorilor vieţii; 

Bucură-te, vie din care am cules roadele mântuirii; 

Bucură-te, munte sfânt al drepţilor lui Dumnezeu; 

Bucură-te, Maica luminii, călăuzitoarea creștinilor în pământul desăvârşirii! 


Condacul 6 

În ceasul sfârşitului meu să îmi fii mie apărătoare de năvala cea cumplită a duhu- 
rilor răutăţii, căci nu am eu nici o faptă bună pe care să o aduc înaintea Domnului, 
ci doar nădejdea mijlocirii tale, pentru care cânt: Aliluia! 


Icosul 6 

Floare a Raiului pe tine te ştim, Ceea ce mireasma rugăciunilor tale o ai împrăștiat 
în tot pământul, care cu mulțumire strigă către tine: 

Bucură-te, adiere a milei dumnezeieşti; 

Bucură-te, hotar al sfinţeniei neapropiate; 

Bucură-te, masă duhovnicească gătită credincioşilor; 

Bucură-te, turn al înțelepciunii duhovnicești; 

Bucură-te, mare a darurilor cerești; 

Bucură-te, fulger al judecății milostive; 

Bucură-te, trezirea conştiinţelor celor adormite; 

Bucură-te, far luminător al sufletelor întunecate; 

Bucură-te, cercetarea celor istoviţi de întristare; 

Bucură-te, dulceaţa rugăciunii curate a Sfinților; 

Bucură-te, așteptarea celor prigoniţi; 

Bucură-te, lucrătoare a voii Stăpânului ceresc; 

Bucură-te, Maica luminii, călăuzitoarea creștinilor în pământul desăvârşirii! 


Condacul 7 


Pântecele tău s-a făcut nouă izvor al Vieţii, prin care şi sufletele noastre cele uscate 
de arșița păcatului s-au bucurat de binecuvântarea Domnului, cântând: Aliluia! 


Icosul 7 

Toţi iubitorii de cântări duhovniceşti se adună înaintea icoanei tale, aducându-ți din 
adâncul inimii laude de mulțumire, căci tu eşti cu adevărat Ceea ce iei în mâinile 
tale sufletele noastre şi le scoţi din întunericul păcatului, ca să îţi cânte: 

Bucură-te, vas ales al Mântuitorului lumii; 

Bucură-te, icoana prea dorită a imnografilor; 

Bucură-te, dulcea cântare a psalților; 

Bucură-te, prea dorită vedere a iconarilor; 

Bucură-te, adânc nemăsurat al tainelor; 

Bucură-te, rug nemistuit al iubirii dumnezeieşti; 

Bucură-te, înţelepciune mai presus de minte a imnografilor; 

Bucură-te, munte înalt al desăvârşirii cerești; 

Bucură-te, întâlnirea noastră de pe calea rugăciunii; 

Bucură-te, minune mai presus de orice minune; 

Bucură-te, slava cea negrăită a fecioriei; 

Bucură-te, apărătoare nebiruită a iubitorilor de feciorie; 

Bucură-te, Maica luminii, călăuzitoarea creştinilor în pământul desăvârşirii! 


Condacul 8 

Ca o minune înfricoşătoare a fost naşterea ta din dreapta ta maică, Sfânta Ana, iar 
noi, cei care voim să dobândim pocăință, risipind blestemul nerodirii sufletești, 
cântăm cu bucurie: Aliluia! 


Icosul 8 

Îngerii cu glasuri înălțătoare măresc negrăita slavă de care te-ai învrednicit, iar noi, 
cei care cu picior vesel alergăm pe calea rugăciunii, îţi culegem flori de cântări ca 
acestea: 

Bucură-te, Împărăteasa pururea slăvită a îngerilor; 

Bucură-te, Maica iubitorilor de feciorie; 

Bucură-te, mlădiță plină de roadele iubirii; 

Bucură-te, viță din care am cules strugurii milostivirii; 

Bucură-te, chemarea tainică a iubitorilor de Adevăr; 

Bucură-te, întărirea cea nebiruită a pustnicilor; 

Bucură-te, deschiderea minţii celor smeriţi; 

Bucură-te, cufăr al tainelor nedescoperite; 

Bucură-te, crin răsărit în pământul făgăduinţei; 

Bucură-te, pajiște plină de miresmele înțelepciunii; 


Bucură-te, tăcere ce se aşterne peste tăcerea rugătorilor; 
Bucură-te, armă nebiruită în războiul duhovnicesc; 
Bucură-te, Maica luminii, călăuzitoarea creștinilor în pământul desăvârşirii! 


Condacul 9 

Ochi milostiv al Bisericii pe tine te ştim, Ceea ce priveşti în cartea sufletelor noa- 
stre cu bunăvoință şi ne scrii nouă cuvânt de mântuire, ca să fim scriși şi noi în 
Cartea vieţii în cântări îngerești de: Aliluia! 


Icosul 9 

Cu condeiul rugăciunii tale scrie-mi şi mie Curată, cuvânt de mântuire la judecata 
Fiului tău, căci tremur ca un făcător de rele, de vreme ce mă ştiu eu împovărat cu 
grele păcate, dar nu încetez a striga către tine aşa: 

Bucură-te, burete ce ştergi osânda neascultării,; 

Bucură-te, carte a înţelepciunii de sus; 

Bucură-te, condei ce ne scrie în Cartea vieţii; 

Bucură-te, risipitoarea tulburării diavoleşti; 

Bucură-te, ajutătoare tare a celor nedreptățiți; 

Bucură-te, legarea rănilor noastre sufletești; 

Bucură-te, mir ce ne călăuzeşte spre cămara Mirelui; 


Bucură-te, palat de aur al Împăratului slavei; 

Bucură-te, înălțimea cântărilor duhovnicești; 

Bucură-te, minte mai presus de minţile cerești; 

Bucură-te, ştiutoare a tainelor neapropiate; 

Bucură-te, pururea rugătoare pentru mântuirea creştinilor; 

Bucură-te, Maica luminii, călăuzitoarea creştinilor în pământul desăvârşirii! 


Condacul 10 

Corabie a rugăciunii care ne porți către limanurile păcii lui Hristos pe tine te cu- 
noaştem, fericită, Ceea ce prin naşterea ta ne-ai scos pe noi din adâncurile pierzării, 
ca să cântăm ţie: Aliluia! 


Icosul 10 

Pe calea poruncilor Domnului îndreptează-ne Stăpâna lumii, ceea ce ai născut pe 
calea cea adevărată, prin care lumea a fost scoasă de pe căile pierzării veşnice, ca 
să cânte ție cu mulțumire: 

Bucură-te, Maică a Împăratului celui milostiv; 

Bucură-te, aflarea celor părăsiți de nădejde; 

Bucură-te, căutarea celor doborâţi de întristare; 

Bucură-te, cale a mântuirii credincioşilor; 


Bucură-te, îndemn tainic către rugăciune neîncetată; 

Bucură-te, păzitoare neîncetată a celor care îţi slujesc în lume; 

Bucură-te, a monahilor turn de biruință; 

Bucură-te, fulger înfricoșător duhurilor răutății; 

Bucură-te, liniştea celor iubitori de pace; 

Bucură-te, bunăvoința noastră la Tronul ceresc; 

Bucură-te, încetarea dreptei mânii a lui Dumnezeu; 

Bucură-te, apărătoare grabnică de toate cursele celui rău; 

Bucură-te, Maica luminii, călăuzitoarea creştinilor în pământul desăvârşirii! 


Condacul 11 

Tu eşti nădejdea mântuirii noastre, Preacurată, căci în toate nevoile şi încercările 
noastre ne-ai fost ajutătoare, ca pururea să îți mulţumim şi să cântăm Domnului: 
Aliluia! 


Icosul 11 

Nu se pricepe nici o minte îngerească şi pământească a te mări pe tine după înăl- 
țimea desăvârşirii tale, dar ca să nu ne arătăm nemulțumitori purtării tale de grijă, 
cântăm ţie: 

Bucură-te, foc nemistuit al iubirii cereşti; 

Bucură-te, oglindă a Vieţii celei veşnice; 

Bucură-te, întărirea celor gârboviţi de neputinţă; 

Bucură-te, gândul cel smerit al credincioşilor; 

Bucură-te, cercetarea grabnică a celor necăţiţi; 

Bucură-te, scut al mântuirii credincioşilor; 

Bucură-te, viță plină de roadele ascultării; 

Bucură-te, stâlp al mântuirii credincioşilor; 

Bucură-te, bucuria sufletelor smerite; 

Bucură-te, chemarea celor necăjiţi; 

Bucură-te, scăparea celor nedreptățiți; 

Bucură-te, adiere lină a înţelepciunii; 

Bucură-te, Maica luminii, călăuzitoarea creștinilor în pământul desăvârșirii! 


Condacul 12 

Înaintea icoanei tale descoperim toate neputinţele noastre trupeşti şi toate durerile 
sufleteşti, iar tu, ca una care ai născut pe Doctorul desăvârşit cel fără de plată, dă- 
ne tămăduire desăvârşită, ca să-ți cântăm: Aliluia! 


Icosul 12 


Ca una care ai născut pe Împăratul îngerilor, pe noi, cei împovăraţi de multe păca- 
te, ne povăţuieşte la pocăință, ca să ne curăţim haina sufletelor în lacrimile umilin- 
ței şi să strigăm ţie cu gând curat: 

Bucură-te, povăţuitoare fierbinte spre mântuire; 

Bucură-te, chemarea celor doborâți de păcat; 

Bucură-te, aflarea celor răpiți de patimi; 

Bucură-te, liniştea celor împăcaţi cu Dumnezeu; 

Bucură-te, apărătoare nebiruită a credincioşilor; 

Bucură-te, pavăză tare a celor din lupta duhovnicească; 

Bucură-te, alungarea grabnică a taberelor diavoleşti; 

Bucură-te, casă a înţelepciunii celei de sus; 

Bucură-te, pacea iubitorilor de rugăciune; 

Bucură-te, podoabă a iubitorilor de Adevăr; 

Bucură-te, lumina celor de pe marea vieții; 

Bucură-te, corabie plină de bogății cereşti; 

Bucură-te, Maica luminii, călăuzitoarea creștinilor în pământul desăvârşirii! 


Condacul 13 (de 3 on) 

O, Maică prea slăvită, limanul mântuirii noastre, caută cu milostivire spre robii tăi 
în vremea călătoriei lor pe pământ, dar mai ales în ceasul judecății Fiului tău, ră- 
pindu-ne pe noi din mâinile osândirii şi arătându-ne moştenitori ai Vieţii celei veş- 
nice, ca să cântăm ţie: Aliluia! 


Se spune iarăși: 


Icosul 1 

Îngerii cu frică şi cutremur zboară în jurul icoanei tale, Preacurată, a celei care ţii 
în braţele tale ca pe un Prunc pe Împăratul slavei, spre a ne aduce pe noi, cei în- 
vechiţi în păcate, la nevinovăția pruncilor; deci şi noi, cei împresuraţi de tot felul 
de ispite, la tine alergăm şi îţi cântăm unele ca acestea: 

Bucură-te, slava Bisericii dreptmăritoare; 

Bucură-te, oglinda prea curată a desăvârşirii; 

Bucură-te, hotarul neapropiat al sfinţeniei; 

Bucură-te, neîncetata uimire a Cetelor îngereşti; 

Bucură-te, veselia negrăită a celor mântuiţi; 

Bucură-te, solitoare grabnică a celor necăjiţi; 

Bucură-te, surpătoarea tuturor urzelilor celui rău; 

Bucură-te, carte a înţelepciunii duhovnicești; 

Bucură-te, luminătoarea celor din întunericul neștiinţei; 

Bucură-te, cununa monahilor râvnitori; 


Bucură-te, apărătoare tare la judecata Fiului tău; 
Bucură-te, chezășuitoarea pocăinţei noastre; 
Bucură-te, Maica luminii, călăuzitoarea creștinilor în pământul desăvârșirii! 


Condacul 1 

Voit-ai Preacurată, a ne da nouă darul icoanei tale spre a căuta şi noi icoana desă- 
vârșirii şi în biserică ai apărut, voind a ne zidi și pe noi pe temelia smereniei ca pe 
nişte biserici vii întru care Se odihneşte Tatăl, împreună cu Fiul şi cu Duhul Sfânt, 
iar noi, cu glasuri neîncetate de cântări, strigăm: Bucură-te, Maica luminii, călău- 
zitoarea creștinilor în pământul desăvârșirii ! 


Sursa: 


https://www.facebook.com/permalink.php?story_fbid=1758958414179431 &id=3573179310 
10160 


https://es-la.facebook.com/Desufletpentrusuflet/posts/acatist-la-icoana-maicii-domnului-de- 
la-cernigov-eletskaya-l l-ianuarie-condac-1-/1583048698450578/ 


Icoana Maicii Domnului din Eleţ 


Traducere și adaptare: Mihai-Alex Olteanu 
Sursa: http://Awww.oca.org 


Icoana Maicii Domnului din Eleţ este prăznuită pe 11 ianuarie. 


Această icoană a Maicii Domnului mai este numită şi „icoana din brad”, deoarece 
a apărut în anul 1060 într-un brad de lângă catedrala cu hramul „icoana Maicii 
Domnului din Smolensk”, din oraşul Eleţ, provincia Orlov, Rusia. 


Mai există o altă icoană a Maicii Domnului ce se numește „Eleţ-Cernigov”, prăz- 
nuită pe 5 februarie. 


Icoana: Maicii Domnului din Eleţ “Eleţkaia” 


Ucraina 

Oraşul Cernigov 

Str. Proletarului nr. 1 

Sfânta mănăstire de maici « 
Adormirea Maicii Domnului» 


Icoana Maicii Domnului «Eleţkaia» din Cernigov s-a găsit într-un brad de unde şi- 
a căpătat şi denumirea. În urma acestei descoperiri a icoanei, în acelaşi an pe locul 
sfânt a fost construită biserica «Adormirea Maicii Domnului» de către cneazul Cer- 
nigovului, Iaroslav. 


Acest cneaz a fost îndemnat de prea cuviosul Antonie de la Pecerska, (în urma ne- 
voinţelor pe care cuviosul le-a săvârşit aici) să construiască «Mănăstirea Adormi- 
rea Maicii Domnului din Eleţ». 


În secolul XVII, în urma distrugerii mănăstirii de poloni, icoana a fost pierdută. 


În anul 1676 în Cernigov a fost adusă o copie a chipului original, de fraţii Kozel, 
veniţi din Vladimir. Cneazul Konstantin Konstantinovici Ostrajski a cumpărat co- 
pia icoanei şi a dăruit-o mănăstirii. 

Vechea icoană «Eleţkaiay» din Cernigov a fost mutată în Moscova în anul 1579 de 


cneazul Bareatinski, urmaşul cneazului Sveatoslav Cernigonski. 


În anul 1687 în timpul vânătorii din Krim a murit Daniil Bareatinski şi după în- 
mormântarea lui, icoana a fost restituită soborului “Adormirea Maicii Domnului 
din Harkov”. 


Icoana reprezentată pe pagină, redă cu mici modificări, mult preţuitul chip al Har- 
kovului. 


Icoana Maicii Domnului «Eleţkaia» din Cernigov care s-a aflat în Eleţ, se găseşte 
acum în biserica “Adormirea Maicii Domnului”. 


In secolul 20 mănăstirea a fost suprimată iar din anul 1992, funcționează ca mă- 
năstire de maici. 


Prăznuirea în cinstea icoanei Maicii Domnului “Eleţkaia” din Cernigov se săvâr- 
şeşte pe 18 februarie (5 stil vechi). 


(extras din cartea: Xenia Negrea - Puterea Maicii Domnului prin Icoanele fă- 
cătoare de minuni) 


Icoana: Maica Domnului din Cernigov «Cernigovskaia - Ghefsimanskaia” 


Rusia 

Oraş Serghiev Posad 

Lavra Sfintei Treimi a Sfântului Seghie 
Schitul Cernigov 


Icoana Maicii Domnului din Cernigov, «Cernigovskaia - Ghefsimanskaia» este o 
copie a icoanei proslăvite a Maicii Domnului care s-a aflat în mănăstirea Sfintei 
Treimi în Ilinsk în apropierea Cernigovului, pe muntele Boldina, unde în veacul al 
XI-lea o vreme s-a nevoit prea cuviosul Antonie din Pecerska. 


Minunile săvârşite de această icoană a Maicii Domnului au început în zilele de 16 - 
24 aprilie 1662, iar Sfântul Dimitrie al Rostovului a consemnat aceste descrieri în 
cartea sa, intitulată «Lâna udă», la finalul căreia el scria: «Sfârşitul cărţii dar nu al 
minunilor Preasfintei Născătoare de Dumnezeu, căci cine le-ar putea enumera !?» 


Binecuvântata putere a acestei icoane, a trecut şi prin copiile ei. 


Icoana Maicii Domnului «Cernigovskaia - Ghefsimanskaia» a fost pictată pe pânză 
în veacul al XVIII-lea şi transferată în anul 1852 în Lavra Sfintei Treimi a Sfân- 
tului Serghie A.G.Filipov, unde cu deosebită evlavie s-a păstrat un sfert de veac. 


Icoana a fost aşezată şi în biserica nouă a peşterii din schitul Ghefsimansk, înălțată 
în cinstea Arhistrategului Mihail care s-a sfinţit în ziua de 27 octombrie, anul 1851. 


Prima minune a acestei icoane a fost consemnată în ziua noului an bisericesc - 1 
septembrie, anul 1869: Creştina Tecla Adrianova în vârstă de 28 ani, din gubernia 


Tulsk, cuprinsă fiind de boala slăbănogirii, după nouă ani de suferinţă s-a tămăduit. 
Locuind în locuinţele din faţa peşterilor iar apoi în Lavră, Tecla s-a tămăduit întru 
totul. 


Sfântul Inochentie Mitropolitul Moscovei a aflat despre această minune şi în ziua 
de 26 septembrie anul 1869, a înfiinţat schitul Ghefsimani, binecuvântând să- 


vârşirea cântărilor de rugăciune, înaintea icoanei proslăvite. 


Cu puţin înainte de această zi - 26 septembrie, au avut loc încă trei binecuvântate 
tămăduiri şi un şir lung de minuni - în luna noiembrie a aceluiaşi an. 


Slava icoanei Maicii Domnului s-a răspândit cu o neobişnuită repeziciune. 
Epuizaţi de chinurile bolilor, cei însetaţi de tămăduire trupească şi sufletească, 
oameni de toate genurile, având credinţa puternică, poposeau la icoana făcătoare de 


minuni şi mila lui Dumnezeu nu i-a lăsat. 


La începutul secolului XX au fost consemnate mai mult de 100 minuni săvârşite. 


După revoluţie, urmele icoanei originale s-au pierdut. In zilele noastre, se prăz- 


nuieşte copia icoanei Maicii Domnului, în ziua de 1 septembrie. 


(extras din cartea: Xenia Negrea - Puterea Maicii Domnului prin Icoanele 
făcătoare de minuni) 


Xenia Negrea - Puterea Maicii Domnului prin Icoanele făcătoare de minuni: 


https://www.academia.edu/44022432/Xenia_Negrea_Puterea_Maicii_Domnului_prin_lcoan 
ele _f% C4% 83c% C4% 83toare_de minuni 


https://archive.org/details/puterea-md-prin-ic. 


Icoana Maicii Domnului din Eleţ 


https://www.youtube.com/watch?v=C28PveX M2IU 


Icoana Maicii Domnului din Eleţ (11 Ianuarie) 
Icon of the Mother of God of Elets (January 11) 


The Eletsk-Chernigov (Chernigov Spruce Tree) Icon of the Mother of God: 
https://www.holytrinityorthodox.com/calendar/los/February/05-04.htm 


Synaxis of the Elets-Chernigov Icon of the Mother of God: 
https://www.johnsanidopoulos.com/2020/02/synaxis-of-elets-chernigov-icon-of.html 

Icoana Maicii Domnului 
= din Eleţ (11 ianuarie) 
= Eleţ-Cernigov ( februarie) | 


Această icoană a Maicii 
Domnului mai este numită 
și „icoana din brad”, 
deoarece a apărut în anul 
1060 într-un brad de lângă 
catedrala cu hramul 
„Icoana Maicii Domnului din Smolensk”, 
din orașul Eleţ, provincia Orlov, Rusia. 


